Diari Oficial de la Generalitat Valenciana


Sumari del DOGV 4356, del 14-10-2002 (2002/10005)

RESOLUCIÓ de 16 de setembre de 2002, de la Direcció General de Ferrocarrils, per la qual s'obri informació pública i es convoca per a l'alçament de les actes prèvies a l'ocupació dels béns i drets afectats per l'expedient d'expropiació forçosa que es tramita amb motiu de les obres de Renfe: remodelació del drenatge de l'estació de contenidors de Silla i accessos, al terme municipal de Silla (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4356

Data del DOGV
:   14-10-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/10351


Organisme emissor
:   Ministeri de Foment

Tipus de document
:   Resolució

RESOLUCIÓ de 16 de setembre de 2002, de la Direcció General de Ferrocarrils, per la qual s'obri informació pública i es convoca per a l'alçament de les actes prèvies a l'ocupació dels béns i drets afectats per l'expedient d'expropiació forçosa que es tramita amb motiu de les obres de Renfe: remodelació del drenatge de l'estació de contenidors de Silla i accessos, al terme municipal de Silla (València). [2002/X10911]
  
La Red Nacional de los Ferrocarriles de España (Renfe), com a beneficiària de l'expropiació, sol·licita la incoació del corresponent expedient expropiatori per a disposar dels terrenys necessaris per a l'execució de les obres referenciades, el projecte (PRI) de les quals ha estat aprovat amb data 30 de juliol de 2002.
  
Les obres esmentades estan incloses en la normativa de la Llei 16/1987, de 30 de juliol, d'Ordenació dels Transports Terrestres, sent aplicable a les normes el seu article 53. Per això, l'aprovació del projecte referenciat comporta la declaració d'utilitat pública i la urgència de l'ocupació a efectes d'expropiació forçosa, sent d'aplicació els preceptes continguts en l'article 52 de la Llei d'Expropiació Forçosa de 16 de desembre de 1954 i concordants del seu Reglament de 26 d'abril de 1957.
  
Per tot allò adés esmentat, este Ministeri ha resolt, en el dia de la data, obrir informació pública durant un termini de quinze (15) dies hàbils, computats en la forma disposada en l'article 17, paràgraf primer, del Reglament de 26 d'abril de 1957, per tal que els propietaris que figuren en la relació que tot seguit es detalla i totes les altres persones o entitats que s'estimen afectades per l'execució de les obres, només als efectes de subsanar possibles errades en la relació esmentada, d'acord amb el que preveu la Llei d'Expropiació Forçosa de 16 de desembre de 1954 i l'article 56 del Reglament per a la seua aplicació.
  
Alhora, este Ministeri ha resolt convocar les persones interessades que figuren en la relació que s'acompanya a la present resolució, per tal que assistisquen a l'alçament de les actes prèvies a l'ocupació corresponents als béns i drets afectats per les obres esmentades. L'acte citat tindrà lloc a les dependències dels ajuntaments respectius durant els dies i les hores que es ressenyen al calendari que figura al final d'esta convocatòria. Tot això sense perjudici que els intervinents es podran constituir, si així ho desitgen, a la finca que es tracta d'ocupar, segons disposa l'article 52, apartat 3r de la vigent Llei d'Expropiació Forçosa. De l'emplaçament es donarà trasllat a cadascun dels interessats mitjançant citació individual.
  
Segons establix l'article 59.4 de la vigent Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la modificació efectuada per la Llei 4/1999, de 13 de gener, la publicació de la relació de béns i drets afectats servirà com a notificació als possibles interessats que no hagen pogut ser identificats, als titulars de béns i drets que siguen desconeguts i a aquells dels quals se n'ignore l'adreça.
  
A l'acte convocat hauran de comparèixer tots els titulars dels béns i drets afectats, per ells o representats per persona proveïda de poder bastant, exhibint els documents acreditatius tant de la seu personalitat (DNI/NIF) com de la seua titularitat i l'últim rebut de l'Impost de Béns Immobles, i els compareixents que ho desitgen podran fer-s'hi acompanyar, a costa seua, de perits i notari. Segons establix l'article 5 de la vigent Llei d'Expropiació Forçosa, en cas d'incompareixença, s'entendran les diligències amb el Ministeri Fiscal.
  
Als ajuntaments corresponents hi haurà a disposició dels propietaris afectats els plànols generals d'expropiació i la relació de béns i drets afectats.
  
Madrid, 16 de setembre de 2002.- El ministre de Foment, p.d., el director general de Ferrocarrils (O.M. de 25.09.00, BOE de 05.10.00): Manuel Niño González.
  
Relació de propietaris i béns afectats
  
Remodelació del drenatge de l'estació de contenidors de Silla i accessos
  
Terme municipal de Silla (València)